CELEX: 32008D0278
Language: fi
Date: 2008-03-26 00:00:00
Title: 2008/278/EY: Komission päätös, tehty 26 päivänä maaliskuuta 2008 , päätöksen 2006/589/EY muuttamisesta aviglysiini HCl:n osalta (tiedoksiannettu numerolla K(2008) 1071) (ETA:n kannalta merkityksellinen teksti)

29.3.2008   
            
            
               FI
            
            
               Euroopan unionin virallinen lehti
            
            
               L 87/15
            
         
      KOMISSION PÄÄTÖS,
   tehty 26 päivänä maaliskuuta 2008,
   päätöksen 2006/589/EY muuttamisesta aviglysiini HCl:n osalta
   (tiedoksiannettu numerolla K(2008) 1071)
   (ETA:n kannalta merkityksellinen teksti)
   (2008/278/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Direktiivin 91/414/ETY 6 artiklan 2 kohdan mukaisesti Yhdistynyt kuningaskunta vastaanotti 27 päivänä lokakuuta 2004 Valent Biosciencelta hakemuksen aviglysiini HCl -tehoaineen sisällyttämiseksi direktiivin 91/414/ETY liitteeseen I.
            
         
               (2)
            
            
               Komission päätöksellä 2006/589/EY (2) vahvistettiin, että alustavan tutkimuksen mukaan asiakirja-aineisto oli ”täydellinen”, toisin sanoen sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset.
            
         
               (3)
            
            
               Jäsenvaltioille annettiin näin ollen mahdollisuus myöntää väliaikaisia lupia aviglysiini HCl:ää sisältäville kasvinsuojeluaineille direktiivin 91/414/ETY 8 artiklan 1 kohdan mukaisesti. Yksikään jäsenvaltio ei ole käyttänyt tätä mahdollisuutta.
            
         
               (4)
            
            
               Esittelevänä jäsenvaltiona toimiva Yhdistynyt kuningaskunta on ilmoittanut komissiolle, että asiakirjojen yksityiskohtaisessa tutkimuksessa kävi ilmi, että direktiivin 91/414/ETY liitteiden II ja III nojalla tarvitaan vielä useita lisätietoja. Tämän vuoksi asiakirja-aineistoa ei voida enää pitää täydellisenä.
            
         
               (5)
            
            
               Aviglysiini HCl:n ilmoittaja ilmoitti Yhdistyneelle kuningaskunnalle ja komissiolle, ettei se enää aio tukea käynnissä olevaa arviointia eikä toimittaa lisätietoja. Tämän vuoksi on selvää, että asiakirja-aineistoa ei täydennetä eikä esittelevä jäsenvaltio näin ollen voi laatia aviglysiini HCl:ää koskevaa arviointikertomusta eikä toimittaa sitä komissiolle, Euroopan elintarviketurvallisuusviranomaiselle ja muille jäsenvaltioille. Mahdollisuus myöntää väliaikaisia lupia olisi tämän vuoksi poistettava.
            
         
               (6)
            
            
               Aviglysiini HCl:ää sisältävien kasvinsuojeluainevarantojen hävittämiselle, varastoinnille, markkinoille saattamiselle tai käytölle ei tarvitse vahvistaa määräaikaa, koska yksikään jäsenvaltio ei ole myöntänyt väliaikaista lupaa tälle tehoaineelle.
            
         
               (7)
            
            
               Päätöstä 2006/589/EY olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2006/589/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä maaliskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2007/76/EY (EUVL L 337, 21.12.2007, s. 100).
   
      (2)  EUVL L 240, 2.9.2006, s. 9.
   
      LIITE
      TEHOAINEET, JOITA TÄMÄ PÄÄTÖS KOSKEE
      
                  Nro
               
               
                  Yleisnimi, CIPAC-tunnistenumero
               
               
                  Hakija
               
               
                  Soveltamisen alkamispäivä
               
               
                  Esittelevä jäsenvaltio
               
            
                  1
               
               
                  Mandipropamidi
                  CIPAC-nro: ei vielä annettu
               
               
                  Syngenta AG
               
               
                  13.12.2005
               
               
                  AT
               
            
                  2
               
               
                  Meptylidinokappi
                  CIPAC-nro: ei vielä annettu
               
               
                  Dow AgroSciences
               
               
                  12.8.2005
               
               
                  UK